చిన్నప్పుడు పిల్లలు ఎంత అల్లరి చేసినా ముద్దుగానే ఉంటుంది. అదే వైఖరి పెరిగేకొద్దీ కొనసాగితేనే అటు మీకూ, ఇటు వాళ్ల భవిష్యత్తుకూ కష్టమే. అందుకే చిన్న వయసులోనే అందరితో మర్యాదగా మెలగడం, ఎవరితో ఎలా మాట్లాడాలీ, ఎలా ప్రవర్తించాలీ... లాంటివీ నేర్పడం చాలా ముఖ్యం. అందుకోసం ఏం చేయాలంటే...
పిల్లలెప్పుడూ పెద్దల్ని అనుసరించడానికి ప్రయత్నిస్తుంటారు. అందుకే చిన్నారుల ముందు మాట్లాడే ప్రతి మాటా, చేసే ప్రతి పనీ గమనించుకోవాలి. మీరు కాస్త అసహనంగా ప్రవర్తిస్తే వారికీ అదే అలవాటు అవుతుంది. సందర్భానికో విధంగా మీ ప్రవర్తనలో మార్పు ఉండకూడదు. వారికి మీరే ఆదర్శం కావాలి.
* చిన్నప్పుడే అందరితో మర్యాదగా మెలగడం నేర్పించాలి. ఎవరినైనా ముందు నవ్వుతూ పలకరించమనాలి. పెద్దలతో ఎలా మాట్లాడాలి? తోటివారితో ఎలా ప్రవర్తించాలి? తమకన్నా చిన్నవాళ్లతో ఎలా ఉండాలన్నది బాల్యం నుంచే చెప్పాలి. ఎదుటివారిని తక్కువగా చూడటం, హేళనగా మాట్లాడటం లాంటివి చేయకూడదని చెప్పాలి.
* చిన్న వయసులో ఏదైనా తొందరగా నేర్చుకుంటారు. పాఠశాలలోనో లేదా వేరే ఎక్కడికైనా వెళ్లినప్పుడో తోటి పిల్లల దగ్గర ఏవేవో అర్థంలేని, అనకూడని పదాలు నేర్చుకుంటారు. వాటిని ఇష్టమొచ్చినట్లు వాడేస్తుంటారు. ఇలాంటివి పిల్లలు మాట్లాడుతుంటే 'వాళ్లకేం తెలుసు, చిన్న పిల్లలు...' అని వదిలేయకూడదు. అది తప్పు అని చెప్పాలి. ఇంకోసారి మాట్లాడకుండా చూడాలి. చిన్నప్పటి నుంచి పాటించే మంచి అలవాట్లు జీవితాంతం కొనసాగుతాయి. వారి భవిష్యత్తుకు బంగారు బాటలు వేస్తాయి.
chinnappudu pillalu entha allari chesina muddugaane untundi. adhe vaikhari perigekoddii konasagithene atu meekoo, itu vaalla bhavishyattukuu kashtame. anduke chinna vayasulone andaritho maryaadagaa melagadam, evaritho ela matladali, ela pravartinchaalii... lantivy nerpadam chala mukhyam. andukosam yem cheyalante...
pillaleppuduu peddalni anusarinchadaaniki prayatnistuntaaru. anduke chinnarula mundu matlade prati mata, chese prati panee gamaninchukovali. meeru kaasta asahanamgaa pravartiste vaarikii adhe alavaatu avutundi. sandarbhaniko vidhamgaa mee pravartanalo maarpu undakudadu. vaariki meere aadarsam kavali.
* chinnappude andaritho maryaadagaa melagadam nerpinchaali. evarinainaa mundu navvutuu palakarinchamanaali. peddalatoe ela matladali? thotivaaritho ela pravartinchaali? tamakanna chinnavallatho ela undaalannadi balyam nunche cheppali. edutivaarini takkuvagaa chudatam, helanagaa matladatam lantivi cheyakudadani cheppali.
* chinna vayasulo edaina tondaragaa neerchukuntaaru. paatasaalaloonoo leda vere ekkadikaina vellinappudo thoti pillala daggara evevo ardhamleni, anakudani padaalu neerchukuntaaru. vaatini ishtamochinatlu vaadestuntaaru. ilantivi pillalu matladutunte 'vallakem telusu, chinna pillalu...' ani vadileyakudadu. adhi tappu ani cheppali. inkosari matladakunda chudali. chinnappati nunchi paatinche manchi alavaatlu jeevitaantam konasagutayi. vaari bhavishyattuku bangaaru baatalu vestaayi.